Document ID: 31988R1045

*****
ΚΑΝΟΝΙΣΜΟΣ (ΕΟΚ) αριθ. 1045/88 ΤΟΥ ΣΥΜΒΟΥΛΙΟΥ
της 18ης Απριλίου 1988
για την τροποποίηση του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας,
ότι ο κανονισμός (ΕΟΚ) αριθ. 2658/87 (1), όπως τροποποιήθηκε από τον κανονισμό (ΕΟΚ) αριθ. 3985/87 (2), καθιέρωσε ονοματολογία εμπορευμάτων βάσει του εναρμονισμένου συστήματος, η οποία καλείται στο εξής «συνδυασμένη ονοματολογία», για να ανταποκριθεί ταυτόχρονα στις απαιτήσεις του κοινού δασμολογίου και των στατιστικών του εξωτερικού εμπορίου της Κοινότητας, και καθόρισε τους αυτόνομους και συμβατικούς δασμούς του εν λόγω κοινού δασμολογίου·
ότι, κατά τη μεταφορά του κοινού δασμολογίου στο εναρμονισμένο σύστημα, για τον καθορισμό του συμβατικού δασμού που επιβάλλεται στα προϊόντα που υπάγονται στον κωδικό 8527 32 00 της συνδυασμένης ονοματολογίας, ελήφθησαν υπόψη μόνο τα ραδιόφωνα-ξυπνητήρια, για τα οποία άλλοτε προβλεπόταν ατέλεια ως προς αυτό το συμβατικό δασμό σύμφωνα με τη διάκριση 85.15 Α ΙΙΙ β) 2 ββ) 11 του κοινού δασμολογίου (3)· ότι, ο κωδικός 8527 32 00 της συνδυασμένης ονοματολογίας καλύπτει επίσης τους δέκτες ραδιοφώνου και τους ενισχυτές με ενσωματωμένο δέκτη ραδιοφώνου που είναι συνδυασμένοι με ωρολογιακή συσκευή, οι οποίοι άλλοτε υπόκειντο σε συμβατικό δασμό 14 % σύμφωνα με τη διάκριση 85.15 Α ΙΙΙ β) 2 ββ) 55 του κοινού δασμολογίου·
ότι, για να διορθωθεί αυτό το λάθος, πρέπει να τροποποιηθεί το παράρτημα Ι του κανονισμού (ΕΟΚ) αριθ. 2658/87 ώστε να ληφθεί υπόψη ο εν λόγω δασμός,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στο παράρτημα Ι του κανονισμού (ΕΟΚ) αριθ. 2658/87, ο κωδικός 8527 32 00 της συνδυασμένης ονοματολογίας αντικαθίσταται ως εξής:
1.2.3,4.5 // // // // // «Κωδικός
ΣΟ // Περιγραφή εμπορευμάτων
// Δασμοί
// Συμπληρωματική
μονάδα
// 1.2.3.4.5 // // // αυτόνομοι
(%) // συμβατικοί
(%) // // // // // // // 1 // 2
// 3 // 4 // 5 // // // // // // 8527 32 // μη συνδυασμένες με συσκευή εγγραφής ή αναπαραγωγής του ήχου, αλλά συνδυασμένες με ωρολογιακή συσκευή: // // // // 8527 32 10 // Ραδιόφωνα-ξυπνητήρια // 22 // ατελώς // p/st // 8527 32 90 // Άλλες // 22 // 14 //
2. Οι τροποποιήσεις που προβλέπονται στον παρόντα κανονισμό εφαρμόζονται ως διακρίσεις του Taric μέχρι να εισαχθούν στη συνδυασμένη ονοματολογία σύμφωνα με τους όρους που προβλέπονται στο άρθρο 12 του κανονισμού (ΕΟΚ) αριθ. 2658/87.
Άρθρο 2
Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 18 Απριλίου 1988.

Labels: 3
1